

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/20-01/10

URBROJ: 2186/10-01/1-20-02

Vidovec, 28. prosinca 2020.

**SKRAĆENI ZAPISNIK**

**s 27. sjednice Općinskog vijeća Općine Vidovec, održane dana**

**28. prosinca 2020. godine (ponedjeljak)**

27. sjednica Općinskog vijeća Općine Vidovec sazvana je elektronskim putem te se ista zbog pogoršanja epidemiološke situacije u Varaždinskoj županiji održala putem aplikacije za održavanje online sastanka. Materijali za sjednicu dostavljeni su elektronskom poštom.

Sjednica Općinskog vijeća započela je u 19,00 sati.

Predsjednik Općinskog vijeća Općine Vidovec Zdravko Pizek pozdravio je sve članove Općinskog vijeća Općine Vidovec, načelnika Općine Vidovec, zamjenika načelnika Općine Vidovec i sve djelatnice JUO Općine Vidovec.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Općine Vidovec Zdravko Pizek konstatirao je da je sjednici prisutno 13 članova od izabranih 15 članova Općinskog vijeća Općine Vidovec, da se sjednica Vijeća može održati i da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA :** ( 13 članova Vijeća)

Zdravko Pizek, Marijo Serini, Ivan Benček, Krunoslav Bistrović, Silvija Zagorec, Edo Košić, Ljubica Hosni, Ivana Zavrtnik, David Šantek, Ines Pavleković, Zdravko Klopotan, Nadica Cafuk, Stjepan Smernjak

**SJEDNICI NISU PRISUSTVOVALI ČLANOVI OPĆINSKOG VIJEĆA :**

Marija Cafuk, Ivan Kušćar – opravdali svoje neprisustvovanje sjednici

**PREDSJEDATELJ** : Zdravko Pizek

**OSTALI PRISUTNI :**

Bruno Hranić načelnik Općine Vidovec, Dubravko Zavrtnik zamjenik načelnika, Petra Rogina pročelnica JUO Općine Vidovec, Emina Ljubek viša stručna suradnica za opće poslove i EU fondove, Nikolina Stipan viša referentica za komunalno gospodarstvo, Mateja Novak viši stručni suradnik za financije i proračun i Nives Zagorec referent.adm.tajnica.

**USVAJANJE SKRAĆENOG ZAPISNIKA SA 26. SJEDNICE OPĆINSKOG VIJEĆA OPĆINE VIDOVEC ODRŽANE DANA 04.12.2020. GODINE ;**

Predsjednik Općinskog vijeća Zdravko Pizek :

„ Prije nego započnemo sa 27. sjednicom Općinskog vijeća Općine Vidovec, dobili ste skraćeni zapisnik sa prošle sjednice. Ima tko kakvu primjedbu? Ako nema dajem takav zapisnik na glasovanje.“

Tko je za : 12 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je Skraćeni zapisnik sa 26. sjednice Općinskog vijeća Općine Vidovec usvojeni sa 12 glasova od 13 prisutnih članova Općinskog vijeća.**

**UTVRĐIVANJE DNEVNOG REDA ZA 27. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„Otvaram 27. sjednicu Općinskog vijeća Općine Vidovec. Svi ste dobili dnevni red, ja imam jednu dopunu, a to je odluka koja se mora uskladiti pa predlažem da točka 16. bude prijedlog Odluke o dopuni Odluke o visini naknade članovima Općinskog vijeća Općine Vidovec, a 17. točka bude Razno. Ovakav dnevni red sa tom dopunom dajem na glasovanje“.

Tko je za : 12 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je dnevni red za 27. sjednicu Općinskog vijeća usvojeni sa dopunom, sa 12 glasova od 13 prisutnih članova Općinskog vijeća kako slijedi ;**

**DNEVNI RED**

1. Prijedlog 2. izmjena i dopuna Proračuna Općine Vidovec za 2020. godinu (3. i 6. razina) i Projekcije Proračuna Općine Vidovec za 2021. i 2022. godinu (2. razina),
2. Prijedlog 2 .izmjene i dopune Plana razvojnih programa Općine Vidovec za razdoblje od 2020. do 2022. godine,
3. Prijedlog 1 .izmjena i dopuna Odluke o izvršavanju Proračuna Općine Vidovec za 2020. godinu,
4. a) Prijedlog 2 . izmjena i dopuna Programa gradnje objekata i uređaja komunalne infrastrukture na području Općine Vidovec za 2020. godinu,
5. Prijedlog 2 . izmjena i dopuna Programa održavanja komunalne infrastrukture na području Općine Vidovec za 2020. godinu,
6. Prijedlog 2 .izmjena i dopuna Programa javnih potreba u društvenim djelatnostima Općine Vidovec za 2020. godinu,
7. Prijedlog 2 . izmjena i dopuna Programa javnih potreba u socijalnoj skrbi Općine Vidovec za 2020. godinu,
8. Prijedlog 2. izmjena i dopuna Programa gradnje objekata društvene infrastrukture na području općine Vidovec u 2020. godini
9. Prijedlog 1 . izmjena i dopuna Programa utroška sredstava vodnog doprinosa za 2020. godinu,
10. Prijedlog 2 .izmjena i dopuna Programa utroška sredstava naknade za zadržavanje nezakonito izgrađenih zgrada u prostoru za 2020. godinu,
11. 1. Prijedlog izmjene i dopune Financijskog plana Dječjeg vrtića „Škrinjica“ za razdoblje 01.01.2020.-31.12.2020. godinu (3.i 6. razina)
12. Prijedlog Odluke o izmjenama i dopunama Odluke o raspodjeli sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec iz Proračuna Općine Vidovec u 2020. godini,
13. Prijedlog Odluke o izmjenama Odluke o porezima Općine Vidovec,
14. Prijedlog Odluke o broju stipendija u školskoj/akademskoj godini 2020./2021.,
15. a) Prijedlog Plana djelovanja Općine Vidovec u području prirodnih nepogoda za 2021. godinu

b) Prijedlog Odluke o donošenju Plana djelovanja Općine Vidovec u području prirodnih nepogoda za 2021. godinu,

1. a) Prijedlog Analize stanja sustava civilne zaštite na području Općine Vidovec za 2020. godinu, b) Prijedlog Plana razvoja sustava civilne zaštite na području Općine Vidovec za 2021. godinu s trogodišnjim financijskim učincima,

c) Prijedlog Smjernica za organizaciju i razvoj sustava civilne zaštite Općine Vidovec za razdoblje od 2021. do 2024. godine,

1. Prijedlog Odluke o utvrđivanju mjerila za sufinanciranje djelatnosti ustanova predškolskog odgoja,
2. Prijedlog Odluke o 3. izmjenama i dopunama Odluke o socijalnoj skrbi Općine Vidovec,
3. Rasprava o mjerama pomoći u djelatnostima pogođenim pandemijom COVID-19,
4. Prijedlog Odluke o dopuni Odluke o visini naknade članovima Općinskog vijeća Općine Vidovec,
5. Razno.

**Točka 1.**

**Prijedlog 2. izmjena i dopuna Proračuna Općine Vidovec za 2020. godinu (3. i 6. razina) i Projekcije Proračuna Općine Vidovec za 2021. i 2022. godinu (2. razina)**

Predsjednik Općinskog vijeća Zdravko Pizek :

„Prelazimo na prvu točku dnevnog reda, a to je prijedlog 2. izmjena i dopuna Proračuna Općine Vidovec za 2020. godinu (3. i 6. razina) i Projekcije Proračuna Općine Vidovec za 2021. i 2022. godinu (2. razina). Gospodine načelniče izvolite pojasniti.“

Načelnik Bruno Hranić obrazložio je prijedlog 2. izmjena i dopuna Proračuna Općine Vidovec za 2020. godinu (3. i 6. razina) i Projekcije Proračuna Općine Vidovec za 2021. i 2022. godinu (2. razina) prema priloženom materijalu kojeg su zaprimili svi članovi Općinskog vijeća.

Predsjednik Općinskog vijeća Zdravko Pizek :

„Hvala načelniku, otvaram raspravu“.

U raspravi sudjelovali su članovi Općinskog vijeća David Šantek, Ines Pavleković, Stjepan Smernjak i Zdravko Klopotan te načelnik Bruno Hranić koji je podnio dodatno pojašnjenje 2. Izmjena i odgovore na postavljena pitanja članova Vijeća.

Za riječ ponovno su se javili članovi Općinskog vijeća Stjepan Smernjak i Ines Pavleković, a zatim i zamjenik načelnika Dubravko Zavrtnik.

Za riječ javio se i član Općinskog vijeća Krunoslav Bistrović te David Šantek.

Načelnik Bruno Hranić podnio je odgovore na postavljena pitanja.

Predsjednik Općinskog vijeća Zdravko Pizek :

„Ima još netko po ovoj raspravi. Ako nema zatvaram raspravu i dajem na glasovanje i molim Vas da se izjasnite“.

Tko je za : 9 članova Vijeća

Tko je protiv : 3 člana Vijeća

Ima li suzdržanih : 1član Vijeća

**Predsjednik Općinskog vijeća Zdravko Pizek konstatirao je da su 2. izmjene i dopune Proračuna Općine Vidovec za 2020. godinu (3. i 6. razina) i Projekcije Proračuna Općine Vidovec za 2021. i 2022. godinu (2. razina) usvojene, sa 9 glasova od 13 prisutnih članova Općinskog vijeća.**

**Točka 2.**

**Prijedlog 2 .izmjene i dopune Plana razvojnih programa Općine Vidovec za razdoblje od 2020. do 2022. godine**

Predsjednik Općinskog vijeća Zdravko Pizek :

„Druga točka, otvaram raspravu, ako nema, zatvaram i dajem na glasovanje.“

Tko je za : 8 članova Vijeća

Tko je protiv : 0

Ima li suzdržanih : 5 članova Vijeća

**Predsjednik Općinskog vijeća Zdravko Pizek konstatirao je da su 2 .izmjene i dopune Plana razvojnih programa Općine Vidovec za razdoblje od 2020. do 2022. godine usvojene, sa 8 glasova od 13 prisutnih članova Općinskog vijeća.**

**Točka 3.**

**Prijedlog 1. izmjena i dopuna Odluke o izvršavanju Proračuna Općine Vidovec**

**za 2020. godinu**

Predsjednik Općinskog vijeća Zdravko Pizek :

„Treća točka prijedlog 1. izmjene i dopune Odluke o izvršavanju Proračuna Općine Vidovec za 2020. godinu, otvaram raspravu“.

U raspravi sudjelovali su član Općinskog vijeća David Šantek i načelnik Bruno Hranić.

Predsjednik Općinskog vijeća Zdravko Pizek :

„Ima još netko, ako nema zatvaram raspravu o trećoj točci i dajem na glasovanje“.

Tko je za : 11 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da su 1. izmjene i dopune Odluke o izvršavanju Proračuna Općine Vidovec za 2020. godinu usvojene, sa 11 glasova od 13 prisutnih članova Općinskog vijeća.**

**Točka 4.**

**a) Prijedlog 2. izmjena i dopuna Programa gradnje objekata i uređaja komunalne infrastrukture na području Općine Vidovec za 2020. godinu,**

**b) Prijedlog 2. izmjena i dopuna Programa održavanja komunalne infrastrukture na području Općine Vidovec za 2020. godinu,**

**c) Prijedlog 2.izmjena i dopuna Programa javnih potreba u društvenim djelatnostima Općine Vidovec za 2020. godinu,**

**d) Prijedlog 2. izmjena i dopuna Programa javnih potreba u socijalnoj skrbi Općine Vidovec za 2020. godinu,**

**e) Prijedlog 2. izmjena i dopuna Programa gradnje objekata društvene infrastrukture na području općine Vidovec u 2020. godini**

Predsjednik Općinskog vijeća Zdravko Pizek :

„Četvrta točka a) Prijedlog 2. izmjena i dopuna Programa gradnje objekata i uređaja komunalne infrastrukture na području Općine Vidovec za 2020. godinu, otvaram raspravu, ako nema zatvaram raspravu i dajem na glasovanje.“

Tko je za : 9 članova Vijeća

Tko je protiv : 0

Ima li suzdržanih : 4 člana Vijeća

**Predsjednik Općinskog vijeća Zdravko Pizek konstatirao je da su 2. izmjene i dopune Programa gradnje objekata i uređaja komunalne infrastrukture na području Općine Vidovec za 2020. godinu usvojene, sa 9 glasova od 13 prisutnih članova Općinskog vijeća.**

Predsjednik Općinskog vijeća Zdravko Pizek :

„Idemo na točku 4.b) Prijedlog 2. izmjena i dopuna Programa održavanja komunalne infrastrukture na području Općine Vidovec za 2020. godinu, otvaram raspravu, ako nema zatvaram raspravu i dajem na glasovanje. Tko je za takav prijedlog?“

Tko je za : 8 članova Vijeća

Tko je protiv : 0

Ima li suzdržanih : 5 članova Vijeća

**Predsjednik Općinskog vijeća Zdravko Pizek konstatirao je da su 2. izmjene i dopune Programa održavanja komunalne infrastrukture na području Općine Vidovec za 2020. godinu usvojene, sa 8 glasova od 13 prisutnih članova Općinskog vijeća.**

Predsjednik Općinskog vijeća Zdravko Pizek :

„Točka 4.c) Prijedlog 2. izmjena i dopuna Programa javnih potreba u društvenim djelatnostima Općine Vidovec za 2020. godinu, otvaram raspravu, ako nema zatvaram raspravu i dajem na glasovanje.“

Tko je za : 9 članova Vijeća

Tko je protiv : 0

Ima li suzdržanih : 4 člana Vijeća

**Predsjednik Općinskog vijeća Zdravko Pizek konstatirao je da su 2. izmjene i dopune Programa javnih potreba u društvenim djelatnostima Općine Vidovec za 2020. godinu usvojene, sa 9 glasova od 13 prisutnih članova Općinskog vijeća.**

Predsjednik Općinskog vijeća Zdravko Pizek :

„Točka 4.d) Prijedlog 2. izmjena i dopuna Programa javnih potreba u socijalnoj skrbi Općine Vidovec za 2020. godinu, otvaram raspravu, ako nema zatvaram raspravu i dajem na glasovanje.“

Tko je za : 10 članova Vijeća

Tko je protiv : 0

Ima li suzdržanih : 3 člana Vijeća

**Predsjednik Općinskog vijeća Zdravko Pizek konstatirao je da su 2. izmjene i dopune Programa javnih potreba u socijalnoj skrbi Općine Vidovec za 2020. godinu usvojene, sa 10 glasova od 13 prisutnih članova Općinskog vijeća.**

Predsjednik Općinskog vijeća Zdravko Pizek :

„Točka 4.e) Prijedlog 2. izmjena i dopuna Programa gradnje objekata društvene infrastrukture na području općine Vidovec u 2020. godini, otvaram raspravu, ako nema zatvaram raspravu i dajem na glasovanje.“

Tko je za : 8 članova Vijeća

Tko je protiv : 0

Ima li suzdržanih : 5 članova Vijeća

**Predsjednik Općinskog vijeća Zdravko Pizek konstatirao je da su 2. izmjene i dopune Programa gradnje objekata društvene infrastrukture na području općine Vidovec u 2020. godini usvojene, sa 8 glasova od 13 prisutnih članova Općinskog vijeća.**

**Točka 5.**

**Prijedlog 1. izmjena i dopuna Programa utroška sredstava vodnog doprinosa**

**za 2020. godinu**

Predsjednik Općinskog vijeća Zdravko Pizek :

„Idemo na petu točku to je Prijedlog 1. izmjena i dopuna Programa utroška sredstava vodnog doprinosa za 2020. godinu, otvaram raspravu, ako nema zatvaram raspravu i dajem na glasovanje.“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da su 1. izmjene i dopune Programa utroška sredstava vodnog doprinosa za 2020. godinu usvojene jednoglasno, sa 13 glasova od 13 prisutnih članova Općinskog vijeća.**

**Točka 6.**

**Prijedlog 2. izmjena i dopuna Programa utroška sredstava naknade za zadržavanje nezakonito izgrađenih zgrada u prostoru za 2020. godinu**

Predsjednik Općinskog vijeća Zdravko Pizek :

„Šesta točka Prijedlog 2. izmjena i dopuna Programa utroška sredstava naknade za zadržavanje nezakonito izgrađenih zgrada u prostoru za 2020. godinu, otvaram raspravu, zatvaram raspravu i dajem na glasovanje“.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da su 2. izmjene i dopune Programa utroška sredstava naknade za zadržavanje nezakonito izgrađenih zgrada u prostoru za 2020. godinu usvojene jednoglasno, sa 13 glasova od 13 prisutnih članova Općinskog vijeća.**

**Točka 7.**

**1. Prijedlog izmjene i dopune Financijskog plana Dječjeg vrtića „Škrinjica“ za razdoblje 01.01.2020.-31.12.2020. godinu (3.i 6. razina)**

Predsjednik Općinskog vijeća Zdravko Pizek :

„Idemo na sedmu točku, a to je 1. Prijedlog izmjene i dopune Financijskog plana Dječjeg vrtića „Škrinjica“ za razdoblje 01.01.2020.-31.12.2020. godinu (3.i 6. razina), otvaram raspravu. Zatvaram raspravu i dajem na glasovanje“.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da su 1. Prijedlog izmjena i dopuna Financijskog plana Dječjeg vrtića „Škrinjica“ za razdoblje 01.01.2020.-31.12.2020. godinu (3.i 6. razina) usvojeni jednoglasno, sa 13 glasova od 13 prisutnih članova Općinskog vijeća.**

**Točka 8.**

**Prijedlog Odluke o izmjenama i dopunama Odluke o raspodjeli sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec**

**iz Proračuna Općine Vidovec u 2020. godini**

Predsjednik Općinskog vijeća Zdravko Pizek :

„Osma točka, Prijedlog Odluke o izmjenama i dopunama Odluke o raspodjeli sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec iz Proračuna Općine Vidovec u 2020. godini, otvaram raspravu.“

U raspravi sudjelovali su članovi Općinskog vijeća Zdravko Klopotan i Stjepan Smernjak.

Petra Rogina pročelnica JUO Općine Vidovec obrazložila je prijedlog Odluke o izmjenama i dopunama Odluke o raspodjeli sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec iz Proračuna Općine Vidovec u 2020. godini.

*Članica Općinskog vijeća Ines Pavleković zamolila je predsjednika Općinskog vijeća, a zatim napustila sjednicu Vijeća za vrijeme rasprave, na dvije minute.*

Za riječ ponovno se javio član Općinskog vijeća Stjepan Smernjak, dodatno pojašnjenje podnijela je pročelnica JUO Općine Petra Rogina.

Predsjednik Općinskog vijeća Zdravko Pizek :

„Hvala lijepa, zatvaram raspravu i dajem na glasovanje“.

Tko je za : 9 članova Vijeća

Tko je protiv : 2 člana Vijeća

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je Odluka o izmjenama i dopunama Odluke o raspodjeli sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec iz Proračuna Općine Vidovec u 2020. godinu usvojena, sa 9 glasova od 13 prisutnih članova Općinskog vijeća, uz napomenu „pošto nema gospođe Pavleković smatram da je suzdržana“.**

**Točka 9.**

**Prijedlog Odluke o izmjenama Odluke o porezima Općine Vidovec**

Predsjednik Općinskog vijeća Zdravko Pizek :

„Idemo na devetu točku dnevnog red to je Prijedlog Odluke o izmjenama Odluke o porezima Općine Vidovec, otvaram raspravu“.

*Sjednici je ponovno pristupila članica Općinskog vijeća Ines Pavleković.*

Predsjednik Općinskog vijeća Zdravko Pizek :

„Gospođo Pavleković nije Vas bilo, mislili smo da ste suzdržani i tako smo izglasali osmu točku.“

Članica Općinskog vijeća Ines Pavleković:

„Dobro“.

Predsjednik Općinskog vijeća Zdravko Pizek :

„Otvaram raspravu o devetoj točci“.

U raspravi sudjelovali su članovi Općinskog vijeća Stjepan Smernjak i David Šantek.

Načelnik Bruno Hranić;

„Sa ovom Odlukom ide se u tom smjeru da se zauvijek ukine porez na potrošnju da bi se olakšalo poslovanje našim ugostiteljima bez obzira trajala pandemija ili ne. Porez se naplaćuje na potrošnju za vrijeme rada objekata i nije neki veći udio u cjelokupnom proračunu. Moj prijedlog je da se sada donese Odluka o izmjenama Odluke o porezima Općine Vidovec, a ujedno i da se dopuni ova Odluka da se izvrši povrat uplaćenih sredstava za 2021. godinu, tih 3%, budući da ova Odluka stupa na snagu 2022. godine iz razloga jer odluka donesena do 15. prosinca tekuće godine može stupiti na snagu u sljedećoj godini. Znači ako se otvore objekti 2021. godine vratiti će se ugostiteljima uplata poreza obzirom na stupanje na snagu ove Odluke.“

U raspravi sudjelovali su članovi Općinskog vijeća Stjepan Smernjak, Zdravko Klopotan, Krunoslav Bistrović i Ines Pavleković.

Predsjednik Općinskog vijeća Zdravko Pizek :

„Hvala, zatvaram raspravu, dajem na glasovanje takav prijedlog“.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o izmjenama Odluke o porezima Općine Vidovec usvojena jednoglasno, sa 13 glasova od 13 prisutnih članova Općinskog vijeća.**

**Točka 10.**

**Prijedlog Odluke o broju stipendija u školskoj/akademskoj godini 2020./2021.**

Predsjednik Općinskog vijeća Zdravko Pizek :

„Deseta točka Prijedlog Odluke o broju stipendija u školskoj/akademskoj godini 2020./2021., otvaram raspravu.“

Načelnik Bruno Hranić podnio je obrazloženje vezano uz prijedlog Odluke o broju stipendija u školskoj/akademskoj godini 2020./2021.

U raspravi sudjelovali su članovi Općinskog vijeća Stjepan Smernjak, David Šantek, Ines Pavleković i Zdravko Klopotan.

Predsjednik Općinskog vijeća Zdravko Pizek :

„Zatvaram raspravu, dajem na glasovanje“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o broju stipendija u školskoj/akademskoj godini 2020./2021. usvojena jednoglasno, sa 13 glasova od 13 prisutnih članova Općinskog vijeća.**

**Točka 11.**

**a) Prijedlog Plana djelovanja Općine Vidovec u području prirodnih nepogoda**

**za 2021. godinu**

**b) Prijedlog Odluke o donošenju Plana djelovanja Općine Vidovec u području prirodnih nepogoda za 2021. godinu**

Predsjednik Općinskog vijeća Zdravko Pizek :

„Jedanaesta točka je a) Prijedlog Plana djelovanja Općine Vidovec u području prirodnih nepogoda za 2021. godinu, otvaram raspravu“.

U raspravi sudjelovali su članovi Općinskog vijeća Stjepan Smernjak i Zdravko Klopotan.

Zamjenik načelnika Dubravko Zavrtnik obrazložio je donošenje Plana djelovanja Općine Vidovec u području prirodnih nepogoda u 2021. godini.

Član Općinskog vijeća Stjepan Smernjak :

„Htio sam znati tko izrađuje. Usklađeno je sa zakonskom regulativom ali nije usklađeno sa lokalnim situacijama, ima nelogičnosti. Predlažem za sljedeću izradu dokumenata malo širu skupinu ljudi koji nešto žele i znaju da se to napravi kako mora biti. I još jedna stvar, na puno mjesta se u Civilnoj zaštiti spominje obavještavanje i uzbunjivanje sirenama. Ja sam prije 2,3 godine dobio donaciju za Vatrogasno društvo sirene i trebala je Općina sufinancirati i to nisam mogao dobiti. Spominjem to u dokumentima kao stvar koju bi trebalo poboljšati. Nismo uzeli donaciju i nije instalirana jer Općina nije imala 3.500,00 kn.“

Načelnik Bruno Hranić :

„Što se tiče tih 3.500,00 kuna, ja sam vatrogasac preko četrdeset godina i vatrogastvo nikad nije dobivalo toliko sredstava koliko sad dobiva, sukladno Zakonu i više od toga, a da ne govorimo o nabavi vozila.

Obilazeći godišnje skupštine, a to dobro zna i zamjenik koji je isto tako obilazio kao i ja, na vatrogasnim računima svake godine je po 60,80, 100.000,00 kn, a Općina je uvijek u nekom minusu. Ako vatrogasci nemaju za takve stvari sredstva, a za to dobivaju, pa čak se pojavilo sad pitanje kad je bila epidemija prvi val, da im se nadoknadi trošak benzina. Mislim da nemamo što pričati o tome u odnosu na 300.000,00 kn i više koliko se izdvaja za vatrogastvo i još se dodatno traži da se kupuju odijela i ostalo. Mislim da moramo biti realni i neke stvari se moraju tu posložiti jer su udruge neprofitne organizacije i sredstva se ne mogu skupljati na računu, a da se društva ne opreme potrebnom opremom.“

Za riječ javio se i zamjenik načelnika Dubravko Zavrtnik.

Pitanje gospodinu Zavrtniku postavio je član Općinskog vijeća Zdravko Klopotan.

Odgovor je podnio zamjenik načelnika Dubravko Zavrtnik.

Predsjednik Općinskog vijeća Zdravko Pizek :

„Hvala lijepa, zatvaram raspravu, dajem na glasovanje prijedlog pod a) Plan djelovanja.“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Plan djelovanja Općine Vidovec u području prirodnih nepogoda za 2021. godinu usvojeni jednoglasno, sa 13 glasova od 13 prisutnih članova Općinskog vijeća.**

Predsjednik Općinskog vijeća Zdravko Pizek :

„Dajem na glasovanje i b) Prijedlog Odluke o donošenju Plana djelovanja Općine Vidovec u području prirodnih nepogoda za 2021. godinu.“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o donošenju Plana djelovanja Općine Vidovec u području prirodnih nepogoda za 2021. godinu usvojena jednoglasno, sa 13 glasova od 13 prisutnih članova Općinskog vijeća.**

**Točka 12.**

**a) Prijedlog Analize stanja sustava civilne zaštite na području Općine Vidovec za 2020. godinu,**

**b) Prijedlog Plana razvoja sustava civilne zaštite na području Općine Vidovec za 2021. godinu s trogodišnjim financijskim učincima**

**c) Prijedlog Smjernica za organizaciju i razvoj sustava civilne zaštite Općine Vidovec za razdoblje od 2021. do 2024. godine**

Predsjednik Općinskog vijeća Zdravko Pizek :

„Dvanaesta točka a) Prijedlog Analize stanja sustava civilne zaštite na području Općine Vidovec za 2020. godinu, otvaram raspravu, ako nema dajem na glasovanje. Tko je za takav prijedlog?“

Tko je za : 11 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je Analiza stanja sustava civilne zaštite na području Općine Vidovec za 2020. godinu usvojena, sa 11 glasova od 13 prisutnih članova Općinskog vijeća.**

Predsjednik Općinskog vijeća Zdravko Pizek :

„Točka 12. b) Prijedlog Plana razvoja sustava civilne zaštite na području Općine Vidovec za 2021. godinu s trogodišnjim financijskim učincima, otvaram raspravu ako nema dajem na glasovanje. Tko je za takav prijedlog?“

Tko je za : 11 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je Plan razvoja sustava civilne zaštite na području Općine Vidovec za 2021. godinu s trogodišnjim financijskim učincima usvojeni, sa 11 glasova od 13 prisutnih članova Općinskog vijeća.**

Predsjednik Općinskog vijeća Zdravko Pizek :

„Točka 12. c) Prijedlog Smjernica za organizaciju i razvoj sustava civilne zaštite Općine Vidovec za razdoblje od 2021. do 2024. godine, otvaram raspravu, zatvaram raspravu i dajem na glasovanje“.

Tko je za : 12 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da su Smjernice za organizaciju i razvoj sustava civilne zaštite Općine Vidovec za razdoblje od 2021. do 2024. godine usvojene, sa 12 glasova od 13 prisutnih članova Općinskog vijeća.**

**Točka 13.**

**Prijedlog Odluke o utvrđivanju mjerila za sufinanciranje djelatnosti**

**ustanova predškolskog odgoja**

Predsjednik Općinskog vijeća Zdravko Pizek :

„Točka 13. Prijedlog Odluke o utvrđivanju mjerila za sufinanciranje djelatnosti ustanova predškolskog odgoja, otvaram raspravu“.

Načelnik Bruno Hranić obrazložio je prijedlog Odluke o utvrđivanju mjerila za sufinanciranje djelatnosti ustanova predškolskog odgoja.

Član Vijeća David Šantek :

„Želio sam reći da se ta odluka možda mogla i prije donijeti, nego sad, ako sad vidimo da se vrtić otvara 01.01., barem je tako navedeno u ovoj odluci, da ljudi znaju da ne bude nekih iznenađenja, iako vjerujem da ljudi računaju s većom cijenom ali da znaju.

Uglavnom imam dvije primjedbe radi se o članku 7. Odluke.

Naime unutra su dvije stavke da moraju oba dva roditelja biti zaposlena ili imati status redovitog studenta. Mislim da bi se to trebalo izmijeniti, može biti situacija primjerice da jedan roditelj je zaposleni, a ne znam, majka izvanredna studentica ili neko tko radi vani pa drugi roditelj nije zaposleni ili ako slučajno netko trenutno nije zaposleni, pa neće to valjda biti uvjet da netko ne završi u vrtiću.

I ispod još jedna stavka, ne znam da li se odnosi na oba roditelja da imaju prebivalište u Vidovcu, naime postoje i situacije sa rastavljenim roditeljima, ako je dijete prijavljeno u Vidovcu i jedan roditelj, drugi ne mora biti. Mislim da se treba voditi računa o tim promjenama koje bi ja zahtijevao da se to malo šire postavi.

Vidim da je iz Odluke prioritetno da svi iz Vidovca idu u Vidovec u Vrtić, možda bi nekome iz naselja Tužno ili početka Nedeljanca bilo prikladnije ili mu tako paše ide na posao pa usput dijete otpelja u Varaždin vrtić, pa me zanima, nije mi iz te odluke jasno, da li će se i dalje nastaviti sufinanciranje vanjskih vrtića, ako bude takvih slučajeva. Tu sad piše da bude još ove godine, ali da li to bude i dalje ako bude 10, 20 slučajeva, da li će se nastaviti s tim sufinanciranjem.

S time da mi je isto 650,00 kn, to je 40% u pravilu subvencije, dok mi za Vidovec subvencioniramo sa 60 %. Znači od 1.900 kn - 1.100 kn je 60 % subvencije, a ovih 650,00 kn u pravilu ispada 40 % subvencije. Mislim da bi se trebalo razmatrati da košta malo više.

Moj bi bio uglavnom prijedlog da se ove dvije stavke u članku 7. izmijene i nadam se da ću dobiti podršku, znači piše da oba roditelja moraju biti zaposlena i imati status redovitog studenta“.

Pojašnjenje članka 7. Odluke podnijela je pročelnica JUO Općine Vidovec Petra Rogina.

Za riječ javila se i članica Općinskog vijeća Ines Pavleković, odgovore je podnijela pročelnica Petra Rogina.

U daljnjoj raspravi sudjelovali su članovi Općinskog vijeća Ines Pavleković i Stjepan Smernjak te pročelnica Petra Rogina i načelnik Bruno Hranić.

Za riječ javila se i članica Općinskog vijeća Silvija Zagorec, te član Općinskog vijeća David Šantek.

Predsjednik Općinskog vijeća Zdravko Pizek :

„Zatvaram raspravu, dajem na glasovanje.“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o utvrđivanju mjerila za sufinanciranje djelatnosti ustanova predškolskog odgoja usvojena jednoglasno, sa 13 glasova od 13 prisutnih članova Općinskog vijeća.**

**Točka 14.**

**Prijedlog Odluke o 3. izmjenama i dopunama Odluke**

**o socijalnoj skrbi Općine Vidovec**

Predsjednik Općinskog vijeća Zdravko Pizek :

„Prelazimo na točku 14. Prijedlog Odluke o 3. izmjenama i dopunama Odluke o socijalnoj skrbi Općine Vidovec, otvaram raspravu“.

Obrazloženje prijedloga Odluke o 3. izmjenama i dopunama Odluke o socijalnoj skrbi Općine Vidovec ukratko je obrazložio načelnik Bruno Hranić.

Predsjednik Općinskog vijeća Zdravko Pizek :

„Hvala načelniku, otvaram dalje raspravu, ako nema, zatvaram raspravu i dajem na glasovanje“.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o 3. izmjenama i dopunama Odluke o socijalnoj skrbi Općine Vidovec usvojena jednoglasno, sa 13 glasova od 13 prisutnih članova Općinskog vijeća.**

**Točka 15.**

**Rasprava o mjerama pomoći u djelatnostima**

**pogođenim pandemijom COVID-19**

Predsjednik Općinskog vijeća Zdravko Pizek :

„Točka petnaesta, otvaram raspravu o mjerama pomoći u djelatnostima pogođenim pandemijom COVID-19“.

 Za riječ javio se član Vijeća Stjepan Smernjak.

Načelnik Bruno Hranić podnio je izlaganje vezano uz mjere pomoći u ugostiteljstvu i mogućnostima dodjele pomoći i drugim djelatnostima sa područja općine Vidovec koje su također pogođene pandemijom covid-19, a trenutno nisu u potpunoj blokadi kao ugostitelji.

U raspravi sudjelovali su članovi Općinskog vijeća : Stjepan Smernjak, Zdravko Klopotan, zamjenik načelnika Dubravko Zavrtnik, članica Općinskog vijeća Nadica Cafuk i Ljubica Hosni.

Načelnik Bruno Hranić osvrnuo se na izlaganja članova Vijeća.

Ponovno su se za riječ javili članovi Općinskog vijeća Stjepan Smernjak, Nadica Cafuk, Ljubica Hosni i načelnik Bruno Hranić.

Predsjednik Općinskog vijeća Zdravko Pizek :

„Hvala, zatvaram raspravu“.

**Točka 16.**

**Prijedlog Odluke o dopuni Odluke o visini naknade članovima**

**Općinskog vijeća Općine Vidovec**

Predsjednik Općinskog vijeća Zdravko Pizek :

„Prelazimo na šesnaestu točku, a to je prijedlog Odluke o dopuni Odluke o visini naknade članovima Općinskog vijeća Općine Vidovec, mijenja se samo o sjednicama koje se održavaju elektronskim putem sve ostalo je isto, promjene druge nema. Otvaram raspravu“.

Za riječ javio se član Općinskog vijeća Stjepan Smernjak.

Predsjednik Općinskog vijeća Zdravko Pizek :

„Zatvaram raspravu, dajem na glasovanje, tko je za takvu Odluku.“

Tko je za : 11 članova Vijeća

Tko je protiv : 1 član Vijeća

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je Odluka o dopuni Odluke o visini naknade članovima Općinskog vijeća Općine Vidovec usvojena, sa 11 glasova od 13 prisutnih članova Općinskog vijeća.**

**Točka 17.**

**Razno.**

Predsjednik Općinskog vijeća Zdravko Pizek :

„Idemo na razno ili ostalo“.

**Članica Općinskog vijeća Ines Pavleković :**

„Ne znam zašto se predsjednik ZŠU osjećao prozvanim, ja nisam u nijednom trenutku rekla da sam ja protiv bilo kakvih radova i bilo kakvih financiranja udruga i podržavam rad svake udruge. I molim, nisam nikakvu smjernicu dala u smjeru u kojem je zaključio gospodin Bistrović.

Druga stvar, o sponzorstvu KUD-a Vidovec, svi dobro znamo da KUD Vidovec ima najveću manifestaciju u Općini koja je Zeljarijada, ima tri manifestacije koje se ne financiraju, znači sve se to sponzorski odrađuje. KUD Vidovec dobiva 30.000,00 kn od Općine Vidovec na temelju raspisanog natječaja za udruge. 30.000,00 kn je dobivao proteklih godina i samo da vam napomenem nekih 70.000,00 kn mi plaćamo tri voditelja. Zanima me što načelnik misli pod tim sponzorstvom, kako se odrađuju onda manifestacije ostale na području općine Vidovec uključivši čak i Zeljarijadu za koju je unatrag par godina čak bilo predloženo samo 10.000,00 kn, a zna se kolika je vrijednost tog projekta koliki su prihodi cca 140.000,00 kn, a troškovi su cca 312.000,00 kn. Znači ja mislim da je to jako puno sponzora koje tražimo i mi kao KUD Vidovec ne isključujem da se traži i od strane Općine Vidovec. I sportske udruge i svi imaju najam svojih objekata i KUD ima neka sredstva, prodaju svoje piće na razno raznim događanjima, KUD Vidovec nema takve mogućnosti i ja bi samo molila da se takve stvari, takva upućena pitanja, mislim da nisu imala nikakvog opravdanja ni nikakvog smisla.

Vi gospodine Bistrović imate najam svog objekta. Nisam htjela nikoga prozvati, svaki se snalazi na svoj način, ali sam htjela da probate shvatiti tu razliku “.

**Član Općinskog vijeća Stjepan Smernjak:**

„U proračunu, odnosno u rebalansu proračuna su kamere za brzinu 90.000,00 kn. Htio sam saznati koliko je platila Općina koliko smo dobili sufinanciranjem“.

**Član Općinskog vijeća Krunoslav Bistrović:**

„Samo da odgovorim gospođi Pavleković pošto je ta ZŠU na tapeti. U sklopu ZŠU su tri nogometna kluba Vidovec, Nedeljanec, Tužno, rukometaši, ŠRD, Fotex i Pikado klub, da odgovorim o najmu koji je spominjala. Ne znam da li je ove godine pročitala Odluku Nacionalnog stožera da nema okupljanja, da li zna koliko košta održavanje objekta, terena i ostalih sadržaja i koliko djece trenira u našem nogometnom centru.

Da li je ona informirana koliko to sve košta, da li je informirana koliko se sponzorskih novaca dobi i da se i neki ljudi oko toga brinu, ako nije informirana može zatražiti službeno od ZŠU izvješće kompletno pa si neka pročita“.

**Članica Općinskog vijeća Silvija Zagorec:**

„Ja bi zamolila gospodina Bistrovića da odgovori gospođi Pavleković s obzirom da je citiram spomenula da on dolazi do sredstava na svoj način. Za mene postoji jedan jedini, a to je ispravan način, da odgovori gospođi Pavleković na koji to način on dolazi do novaca na svoj način. Molim da Vijećnik Bistrović odgovori gospođi Pavleković, iako znamo da postoji jedan jedini ispravan način, a to je prijava na projekte“.

U raspravi sudjelovali su članovi Vijeća Ines Pavleković, Krunoslav Bistrović, Silvija Zagorec i predsjednik Vijeća Zdravko Pizek.

**Član Općinskog vijeća Zdravko Klopotan :**

„Ja bi malo popričao sa načelnikom, oko njegovih objava oko mojih objava bilo na facebooku bilo na stranici Općine. Jedno je financiranje drugo je sufinanciranje nečega. Jedno je približno jednako, a drugo je razlika jednako ili približno jednako što se tiče financiranja udruga. Znači, sad neću nabrajati samo ću reći za 28 godina s ovom zadnjom investicijom od 32.000,00 kn ŠRD Vidovec je od svih općinskih vlasti dobila samo za izgradnju. Tu ne ulazi Zajednica, tu ne ulaze prigodni događaji, financiranja, znači samo za izgradnju one šudrane, smetišta. Za 26 godina mi smo dobili 92.000,00 kn, a ukupna investicija od 95. godine do danas je blizu 900.00,00 kn, koje su članovi bivši, sadašnji, budući i mještani donacijama i sponzorstvom uložili u izgradnju, znači toga kaj danas imamo. Ili točno 870.770,00 kn znači od mještana, sponzora, članova bivših i sadašnjih se uložilo u to. Neću sad nabrajati što sve ulazi tu unutra. Znači da je to ipak Općina uložila 10% i ja ima se zahvaljujem. Nadam se da ćemo napraviti jedan rekreacijski centar i razgovaralo se s načelnikom oko krovišta. Da se nama prebaci 70.000,00 kn ne trebam 92.000,00 kn. Napravit ćemo nadstrešnicu, skladišni prostor i ogradu. Za tih 70.000,00 kuna garantiram da budem napravio sve sa svim računima, možemo puno toga i sami napraviti jer kad dođe majstor investicije su skuplje. Samo molim znači molim da nam se omogući tih 70.000,00 kuna. 20.000,00 može ostati za neki projekt ili za bilo kaj treba“.

**Članica Općinskog vijeća Ljubica Hosni:**

„Gospodine Klopotan, ja mislim da svaki od nas vijećnika koji se javljamo za riječ na Vijeću imamo određenu težinu i stojimo iza svake izgovorene riječi. Mene interesira da li ste uspjeli okrečiti i prostorije u Osnovnoj školi s obzirom da ste to obećali na pretprošloj sjednici.“

**Član Općinskog vijeća Zdravko Klopotan :**

„U razgovoru sa ravnateljem rekao je da će mi se obratiti kad budu školski praznici. I načelnik me pitao i ja čekam. Rekao sam da sam s njim razgovarao i rekao sam mu kad budete spremni čekam poziv“.

**Član Općinskog vijeća Krunoslav Bistrović:**

„Na početku sam napomenuo i Silvija je postavila dobro pitanje, znači taj projekt koji smo mi dobili, gospodin Bistrović je sa svojim timom prešparao 70.000,00 kn Općini preko natječaja a preko izvođača radova još sigurno 70.000,00. Samo da znate tako se vodi svoja udruga i tako se vodi briga o objektu koji je u općinskom vlasništvu volonterski i još davanja svojih novaca i cukanja za rukav ljudi iz sela“.

**Načelnik Bruno Hranić:**

„Ja bi se samo osvrnuo na izlaganje gospodina Klopotana, sve je to u redu, mi smo Općina, ja sam izabran od ljudi da vodim Općinu sukladno zakonima, znači dok sam ja načelnik na crno se neće ništa raditi bez obzira koliko to koštalo. Osobno isto tako doma radim, tražim račun i platim. Ovakvi načini poslova su meni potpuno strani, svi projekti bez obzira koliko koštali moraju biti potkrijepljeni papirima, znači dozvolama i svom ostalom dokumentacijom. Ja sam ujedno odgovorna osoba svega toga i to će biti tako dalje dok sam ja načelnik ove Općine“.

Predsjednik Općinskog vijeća Zdravko Pizek zatvorio je 27. sjednicu Općinskog vijeća Općine Vidovec u 21 sati i 55 minuta.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda